ΓΡΑΠΤΗ ΕΡΩΤΗΣΗ E-0013/02

υποβολή: Brigitte Wenzel-Perillo (PPE-DE) προς την Επιτροπή

(21 Ιανουαρίου 2002)

Θέμα: Εφαρμογή της κοινοτικής πρωτοβουλίας Interreg ΙΙΙ Προσανατολισμός Α

Ποιες είναι οι αιτίες για την καθυστέρηση της έγκρισης των περίπου 50-60 προγραμμάτων κοινοτικής πρωτοβουλίας Interreg ΙΙΙ Α ως προς την έναρξη της νέας περιόδου στήριξης την 1η Ιανουαρίου 2000· Ειδικότερα: Μέχρι ποιο χρονικό σημείο μπορεί να διατεθεί στους αναδόχους των έργων εντός των χώρων που καλύπτουν τα προγράμματα το ποσό πουπολογίσθηκε στα ενδεικτικά χρηματοδοτικά σχέδια για τις πιστώσεις του Interreg ΙΙΙ Α· Υπάρχει πιο συγκεκριμένα κατά την Επιτροπή ο κίνδυνος να μη μπορέσουν να διατεθούν πλήρως στις περιφέρειες οι πιστώσεις του Interreg ΙΙΙ Α πουπολογίσθηκαν στον ενδεικτικό χρηματοδοτικό σχεδιασμό και να μειωθεί αντιστοίχως η συμμετοχή του ΕΤΠΑ στα προγράμματα Interreg ΙΙΙ Α σύμφωνα με το άρθρο 31 παρ. 2, εδάφιο 2 του γενικού κανονισμού των Διαρθρωτικών Ταμείων· Πόσες συμπληρώσεις στον προγραμματικό σχεδιασμό έχουν επιβεβαιωθεί μέχρι στιγμής για τα ήδη εγκεκριμένα προγράμματα κοινοτικής πρωτοβουλίας Interreg ΙΙΙ Α·

Απάντηση του κ. Barnier εξ ονόματος της Επιτροπής

(1η Μαρτίου 2002)

Στις 13 Οκτωβρίου 1999, η Επιτροπή δημοσίευσε σχέδιο ανακοίνωσης για τον καθορισμό κατευθυντήριων γραμμών σχετικά με την κοινοτική πρωτοβουλία Interreg III(1), για το οποίο το Κοινοβούλιο πρότεινε τροποποιήσεις στο ψήφισμά του που εγκρίθηκε στις 15 Φεβρουαρίου 2000(2).

Σύμφωνα με το σημείο 55 της ανακοίνωσης της Επιτροπής στα κράτη μέλη, στις 28 Απριλίου 2000, που καθορίζει τις κατευθυντήριες γραμμές για την κοινοτική πρωτοβουλία Interreg III(3), σχεδόν όλα τα προγράμματαποβλήθηκαν πριν από την προθεσμία της 22ας Νοεμβρίου 2000.

Στο τέλος του έτους 2001, η Επιτροπή ενέκρινε 44 από τα 53 προγράμματα τα οποία προβλέπονταν στο πλαίσιο του σκέλους Α αυτής της κοινοτικής πρωτοβουλίας. Οι πιστώσεις του προϋπολογισμού που μεταφέρθηκαν από το έτος 2001 θα χρησιμοποιηθούν για τα δυο προγράμματα που ήταν έτοιμα να εγκριθούν στις 31 Δεκεμβρίου 2001.

Τα επτά προγράμματα που δεν εγκρίθηκαν στο στάδιο αυτό δεν έχουνποβληθεί στην Επιτροπή ή αποτελούν ακόμα αντικείμενο διαπραγματεύσεων. Δεν θαπάρξει απώλεια πιστώσεων για τα προγράμματα αυτά, εφόσον μπορούν να αναληφθούν στο πλαίσιο του οικονομικού έτους 2002 και των επόμενων οικονομικών ετών.

Ωστόσο, πρέπει ναπογραμμιστεί ότι λόγω του είδους των προγραμμάτων Interreg στα οποία εμπλέκονται πολλά κράτη μέλη, τόσο ηποβολή των προγραμμάτων στην Επιτροπή όσο και η εξέτασή τους απαιτούν μεγαλύτερες προθεσμίες από αυτές που είναι αναγκαίες για την έγκριση μονοπεριφερειακών προγραμμάτων.

Οι δαπάνες στο πλαίσιο των εν λόγω προγραμμάτων είναι επιλέξιμες έως τις 31 Δεκεμβρίου 2008.

Εφόσον τα προγράμματα εφαρμόζονται αποτελεσματικά από τις διαχειριστικές αρχές και εντός των καθορισμένων προθεσμιών, ο κανόνας n+2 που προβλέπεται από το άρθρο 31 παράγραφος 2 του κανονισμού (ΕΕ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα Διαρθρωτικά Ταμεία(4), δε θα πρέπει να εφαρμοστεί στα προγράμματα αυτά.

Μέχρι την 1η Φεβρουαρίου 2002, είχανποβληθεί στην Επιτροπή έντεκα συμπληρώματα προγραμματισμού από τα οποία εγκρίθηκαν τα δύο.

(1) COM(1999)479 τελικό.

(2) A5-0028/2000.

(3) EE C 143 της 23.5.2000.

(4) ΕΕ L 161 της 26.6.1999.